Mindfulness er på programmet for en gruppe nybagte mødre og deres babyer i Musikhuset i Pandrup. Kurset er en del af et nyt samarbejde mellem Jammerbugt Kulturskole og LOF Jammerbugt, der skal hjælpe de unge mødre med at undgå stress i hverdagen. - Forhåbentlig får de muligheden for bare at sige, at det er okay, at slappe af med sit barn. Man skal være tilstede med sit barn og bare nyde det, man skal ikke præstere heletiden, siger Jane Koller, der er mindfulness instruktør. Kurset blander både meditations og yogaøvelser, der skal lærer mødrende med at slappe af. Men det er også helt simple ting, deltagerne lærer. - I særdeleshed nok det her med at få lagt mobiltelefonen væk og bare glemme sms'er og mails. Man skal bare hygge sig med sine børn, siger mor og deltager Marianne Hurup Andersen fra Pandrup. Kurset er det første ud af 10. Udover mindfullness skal mødre og børn også have musikterapi.

Opsummering:
Mindfulness er et nyt tilbud til stressede mødre og deres guldklumper, der skal få dem til at slappe af og nyde tiden de har med deres barn.